Document ID: 32013D0658

KOMISSION TÄYTÄNTÖÖNPANOPÄÄTÖS,
annettu 13 päivänä marraskuuta 2013,
Euroopan parlamentin ja neuvoston asetuksessa (EU) N:o 1151/2012 säädettyyn aitojen perinteisten tuotteiden rekisteriin kirjaamista koskevan hakemuksen hylkäämisestä (Pomazánkové máslo (APT))
(tiedoksiannettu numerolla C(2013) 7615)
(Ainoastaan tšekinkielinen teksti on todistusvoimainen)
(2013/658/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 1 kohdan,
sekä katsoo seuraavaa:
(1)
Komissio on asetuksen (EU) N:o 1151/2012 50 artiklan 1 kohdan mukaisesti tutkinut Tšekin toimittaman, 22 päivänä joulukuuta 2010 vastaanotetun hakemuksen, joka koskee nimityksen ”Pomazánkové máslo” rekisteröimistä aitona perinteisenä tuotteena.
(2)
Komissio ilmoitti Tšekille 1 päivänä huhtikuuta 2011, että ilmaisu ”máslo” määritellään neuvoston asetuksessa (EY) N:o 1234/2007 (2) ja että kyseiseen ilmaisuun sovelletaan mainitussa asetuksessa säädettyjä käyttöedellytyksiä, erityisesti 115 artiklaa ja liitettä XV, joiden mukaan vaadittu maitorasvapitoisuus on vähintään 80 prosenttia mutta vähemmän kuin 90 prosenttia; Pomazánkové máslo -tuotteen kuvaus ei kuitenkaan ole näiden edellytysten mukainen. Komissio jätti tuomioistuimeen 25 päivänä tammikuuta 2011 noudattamatta jättämistä koskevan kanteen, ja tuomioistuin vahvisti 18 päivänä lokakuuta 2012 asiassa C-37/11 antamassaan tuomiossa, ettei nimitys ”Pomazánkové máslo” ole asetuksen (EY) N:o 1234/2007 edellä mainittujen säännösten mukainen.
(3)
Koska asetuksen (EU) N:o 1151/2012 2 artiklan 3 kohdan mukaan ”tätä asetusta sovelletaan rajoittamatta tuotteiden markkinoille saattamista ja erityisesti yhteistä markkinajärjestelyä (…) koskevien unionin muiden erityissäännösten soveltamista”, on syytä todeta, että hakemus, joka koskee nimityksen ”Pomazánkové máslo” rekisteröimistä aidoksi perinteiseksi tuotteeksi, ei ole asetuksen (EY) N:o 1234/2007 ja erityisesti sen 115 artiklan ja liitteen XV mukainen.
(4)
Näiden tietojen perusteella nimityksen ”Pomazánkové máslo” rekisteröintihakemus olisi hylättävä.
(5)
Tässä päätöksessä säädetty toimenpide on maataloustuotteiden laatupolitiikkakomitean lausunnon mukainen,
ON HYVÄKSYNYT TÄMÄN PÄÄTÖKSEN:
1 artikla
Hylätään nimityksen ”Pomazánkové máslo” rekisteröintiä koskeva hakemus.
2 artikla
Tämä päätös on osoitettu Tšekin tasavallalle.
Tehty Brysselissä 13 päivänä marraskuuta 2013.

Labels: 3
17
18